Lilja umlaði . Merkilegt hvað þessi starfsráðningarviðtöl snúast mikið um jeppa … Halldór Árni Sveinsson skrifar : Það hringdi einhver Lilja í mig áðan , og tilkynnti mér að hún væri búin að skipa mig útvarpsstjóra frá næstu áramótum . Ég sagði henni að þetta væri einhver misskilningur því ég hefði ekki sótt um neitt starf . Þá sagði hún mér – í trúnaði – að ráðningarferlið , þ.e.a.s. að hafa nafnleynd hefði mælst svo illa fyrir , og líka hitt að þarna hefðu sótt um einhverjar konur með mjög erfiðar skoðanir , að það hefði verið ákveðið að halda nafnleyndinni , en skipa einhvern sem ekki hefði sótt um . Því bað hún mig að vera ekkert að tala um þetta , og ekki segja neinum hvað ég væri að gera í útvarpshúsinu þegar ég færi að mæta þar til vinnu á nýja árinu . Úpps , ég hefði sennilega ekki átt að nefna þetta hérna , elskurnar verið þið ekkert að tala um þetta við einn eða neinn . Hún talaði svo sköruglega og skýrt þessi Lilja , að ég komst eiginlega ekkert að til að segja henni að ég hefði ekki hugsað mér að þekkjast þetta starf , eða yfirhöfuð neitt annað , ég væri að nálgast eftirlaunaaldurinn mjög hratt , og þó ég hefði mikinn áhuga á fjölmiðlum , þá kynni ég ekkert í rekstri svona batterís . Hún hefur örugglega lesið hugsanir mínar , því hún sagði mér næst að hafa engar áhyggjur af rekstrinum , það yrði hvort eð er engir fjármunir til að gera eitt eða neitt . „ Nú ? “ svaraði ég agndofa . – „ Já til að fá að skipa í þetta embætti , varð ég að lofa vinum mínum Sjöllunum að taka stofnunina nánast af auglýsingamarkaði , og gera henni ókleift að vinna nokkra dagskrárgerð með aurum af fjárlögum , svo best er bara fyrir þig að láta fara lítið fyrir þér og gera helst ekkert . Nú þú getur auðvitað farið út um allar trissur á jeppanum “ . „ Jeppanum ? “ át ég upp eftir henni . – „ Já viltu álfelgur á hann ? Og hvernig lit ? “ Nú leist mér örlítið betur á dílinn . „ Tja , bara svona týpiskan svartan forstjórabíl “ í anda tilsvara Akureyska iðnjöfursins Eyþórs í Lindu , þegar hann pantaði sér forstjórabíl hjá sölumanni Globus í den . „ Wagon eða sedan ? Með leðursætum , eða er í lagi leðurlíki ? “ Nú rigndi spurningunum frá Lilju . – „ Bara vegan held ég “ minnugur heitra skoðanaskipta míns fólks í Firðinum undanfarna daga . – „ Alls ekki leður eða neinar dýraafurðir í sætunum , allra síst hrossleður . Já eða einhver lík sem þú nefndir líka , af dýrum meina ég . Er ekki hægt að fá jeppann bara með svona sjálfbæru jurtaáklæði einhvers konar ? Vafningsjurt , Gleymérei eða svona Se & Hör ? “ Lilja umlaði . Merkilegt hvað þessi starfsráðningarviðtöl snúast mikið um jeppa … . .